*COMUNA DE SU BURGU*

*PROVÌNTZIA DE TÀTARI*

Istatutu comunale

Allegadu a sa delìbera C.C. n. 15 de su 03/05/2002

**ÌNDITZE**

**TÌTULU I - PRÌNTZIPIOS GENERALES E AUTONÒMIA**

**CABU I - SA COMUNIDADE, S'AUTONÒMIA, S’ISTATUTU, SOS REGULAMENTOS**

**ART. 1 - SA COMUNIDADE**

**ART. 2 - S'AUTONÒMIA ART. 3 – S’ISTATUTU**

**ART. 4 - SOS REGULAMENTOS COMUNALES**

**CABU II - SA COMUNA**

**ART. 5 - RUOLU E FUNTZIONES GENERALES**

**ART. 6 - GESTIONE ASSOTZIADA DE FUNTZIONES E SERVÌTZIOS**

**ART. 7 - ATUATZIONE PRINTZÌPIOS DE SUSSIDIARIEDADE**

**ART. 8 - SA SEMPLIFICATZIONE AMMINISTRATIVA**

**ART. 9 - CARATERÌSTICAS COSTITUTIVAS**

 **ART. 10 - ALBU PRETÒRIU**

**CABU III - SOS SERVÌTZIOS PÙBLICOS COMUNALES**

**ART. 11-1 SERVÌTZIOS PÙBLICOS COMUNALES E S'ORGANIZATZIONE DE SA COMUNA**

**ART. 12 - ATZIENDA ISPETZIALE**

**ART. 13-ISTITUTZIONE**

**ART. 14 - SOTZIEDADE PRO ATZIONES O A RESPONSABILIDADE LIMITADA**

**TÌTULU II - ORDINAMENTU E ATRIBUTZIONES DE SOS ÒRGANOS**

**CABU I - SOS ÒRGANOS DE SA COMUNA**

**ART. 15 - NORMAS GENERALES**

**ART. 16 - NORMAS DE CUMPORTAMENTU - PARIS OPORTUNIDADES**

 **CABU II - SU CONSÌGIU COMUNALE**

**SETZIONE I - SU PRESIDENTE DE SU CONSÌGIU COMUNALE E SOS CONSIGERIS**

**ART. 17 - CÒMPITOS GENERALES**

**ART. 18 - COMPOSITZIONE E DURADA IN CÀRRIGA**

**ART. 19 - SU PRESIDENTE DE SU CONSÌGIU COMUNALE**

**ART. 20 - PODERES E FUNTZIONES DE SU PRESIDENTE DE SU CONSÌGIU**

ART. 21 - SU CONSÌGIU COMUNALE - PREROGATIVAS

ART. 22 - CONSIGERIS COMUNALES: DECADÈNTZIA PRO MANCADA PARTETZIPATZIONE A SAS SÈTZIDAS

ART. 23 - CONSIGERIS COMUNALES: TZESSATZIONE DAE S’INCÀRRIGU/SUSPENSIONE

SETZIONE II - SU CONSÌGIU COMUNALE

ART. 24 – SA PRESIDÈNTZIA DE SU CONSÌGIU COMUNALE

ART. 25 - REGULAMENTU DE SU CONSÌGIU COMUNALE

ART. 26 ATOS DE INDIRITZU POLÌTICU AMMINISTRATIVU DE SU CONSÌGIU

COMUNALE

ART. 27 – ATOS DE CONTROLLU DE SU CONSÌGIU COMUNALE

ART. 28 – CONSÌGIU COMUNALE - ESERTZÌTZIU DE SAS FUNTZIONES ATRIBUIDAS DAE SA LEGISLATZIONE

ART. 29 - CUNFERÈNTZIA PERMANENTE DE SOS CABOSGRUPU

ART. 30 – COMMISSIONE CONSILIARE PERMANENTE DE CONTROLLU E GARÀNTZIA -

ISTITUTZIONE

ART. 31 - COMMISSIONES CONSILIARES PERMANENTES- ISTITUTZIONE

SETZIONE III – SAS SÈTZIDAS

ART. 33 - CONSÌGIU COMUNALE - PRIMA SÈTZIDA

ART. 34 - CONSÌGIU COMUNALE - CUNVOCATZIONE - INDIRITZOS GENERALES

ART. 35 - NÙMERU LEGALE DE SOS CONSIGERIS

ART. 36 - SÈTZIDA DE SU CONSÌGIU COMUNALE IN SEGUNDA CUNVOCATZIONE ART. 37 - SÈTZIDA DE SU CONSÌGIU E DE SAS COMMISSIONES – PUBLITZIDADE

ART. 38 - ÒBLIGU DE ASTENSIONE DE SU CONSIGERI

ART. 39 - VOTATZIONE DE SOS CONSIGERIS COMUNALES

ART. 40 - SEGRETÀRIU COMUNALE - SÈTZIDAS DE SU CONSÌGIU – FUNTZIONES

ART. 41 - PUBLICATZIONE DE SOS PROVEDIMENTOS

CABU IlI - SA GIUNTA COMUNALE

ART. 42 - COMPOSITZIONE E NÒMINA

ART. 43 - ASSESSORE COMUNALE - DIVIETOS

ART. 44 - ASSESSORE COMUNALE – DURADA DE S’INCÀRRIGU- RINNOVU – RÈVOCA

ART. 45 - GIUNTA COMUNALE - CUNVOCATZIONE E PRESIDÈNTZIA

 ART. 46 - GIUNTA COMUNALE - CUMPETÈNTZIAS

CABU IV - SU SÌNDIGU

ART. 47 - RUOLU E FUNTZIONES

ART. 48 - GIURAMENTU DE SU SÌNDIGU

ART. 49 - NÒMINA DE SA GIUNTA

ART. 50 - LÌNEAS PROGRAMMÀTICAS DE SU SÌNDIGU

ART. 51 - LÌNEAS PROGRAMMÀTICAS - ATUATZIONE - VERÌFICA

ART. 52 - LÌNEAS PROGRAMMÀTICAS - ADEGUAMENTU

ART. 53 - INTERROGATZIONES E ISTÀNTZIAS DE SINDACADU ISPETIVU - RISPOSTAS

ART. 54 - ORÀRIU DE SAS ATIVIDADES, DE SOS SERVÌTZIOS E DE SOS UFÌTZIOS

ART. 55 - RAPRESENTANTES DE SA COMUNA IN SOS ENTES, ATZIENDAS, ISTITUTZIONES

ART. 56 - ASSEMBLEAS DE SOS CONSÒRTZIOS PRO SA GESTIONE ASSOTZIADA DE SOS SERVÌTZIOS

ART. 57 - SSN - PARTETZIPATZIONE A SA CUNFERÈNTZIA DE SOS SÌNDIGOS

ART. 58 - FUNTZIONES DE SU SÌNDIGU PRO SERVÌTZIOS DE CUMPETÈNTZIA ISTATALE

ART. 59 - DURADA IN CÀRRIGA

ART. 60 - MOTZIONE DE ISFIDÙTZIA ART. 61 - DIMISSIONES DE SU SÌNDIGU

TÌTULU III - SOS ISTITUTOS DE PARTETZIPATZIONE POPOLARE

CABU I - PARTETZIPATZIONE POPOLARE, AUTONÒMIA, SUSSIDIARIEDADE

ART. 62 - PARTETZIPATZIONE POPOLARE - DIRITU

ART. 63 ASSOTZIATZIONES E ORGANIZATZIONES DE PARTETZIPATZIONE

RICONNOSCHIMENTU E PROMOTZIONE

ART. 64 – ASSOTZIATZIONES E ORGANIZATZIONES DE PARTETZIPATZIONE – LIGÀMENES CUN SA COMUNA

ART. 65 - ESERTZÌTZIU DE ATIVIDADE PRO AUTÒNOMA INITZIATIVA DE TZITADINOS E DE FORMATZIONES SOTZIALES

CABU II ISTÀNTZIAS *E* PROPOSTAS – CONSULTATZIONE DE SA POPULATZIONE PARTETZIPATZIONE A SU PROTZEDIMENTU AMMINISTRATIVU

ART. 66 - ISTÀNTZIAS, PETITZIONES E PROPOSTAS DE SOS TZITADINOS

ART. 67 - CONSULTATZIONE DE SA POPULATZIONE

ARI. 68 - PARTETZIPATZIONE A SU PROTZEDIMENTU AMMINISTRATIVU

CABU III - SOS REFERENDUM COMUNALES

ART. 69 - SU REFERENDUM COMUNALE

CABU IV - S'ATZIONE POPULARE A TUTELA DE SOS INTERESSES COMUNALES

 ART. 70 - S'ATZIONE POPULARE

CABU V - SU DIRITU DE SOS TZITADINOS DE ATZÈDERE A SOS ATOS AMMINISTRATIVOS E D AE SAS INFORMATZIONES

ART. 71 . DIRITU DE ATZESSU E DE INFORMATZIONE

CABU VI - SU DIFENSORE TZÌVICU COMUNALE

ART. 72 ISTITUTZIONE E FUNTZIONES

ART. 73 – RECHISIDOS

ART. 74 - ELETZIONE

ART. 75 - DURADA IN CÀRRIGA - RIELETZIONE

ART. 76 - TRATAMENTU ECONÒMICU - RIMBURSU ISPESAS

ART. 77 - ESERTZÌTZIU DE SAS FUNTZIONES

ART. 78 - RAPORTOS DE SU DIFENSORE TZÌVICU CUN SU CONSÌGIU COMUNALE

ART. 79 ORGANIZATZIONE ASSOTZIADA DE S'UFÌTZIU

TÌTULU IV -S'AUTONÒMIA ORGANIZATIVA: ORDINAMENTU DE SU PERSONALE,

DE SOS UFÌTZIOS E DE SOS SERVÌTZIOS

CABU I - UFÌTZIOS E SERVÌZIOS - ORGANIZATZIONE

ART. 80 - AUTONÒMIA NORMATIVA E ORGANIZATIVA

ART. 81 - INDIRITZU POLÌTICU E GESTIONE AMMINISTRATIVA

CAPO II - UFÌTZIOS E SERVÌTZIOS - ORDINAMENTU

ART. 82 - ORDINAMENTU DE SOS UFÌTZIOS E DE SOS SERVÌTZIOS

ART. 83 - ATIVIDADE DE SOS UFÌTZIOS E DE SOS SERVÌTZIOS - SEMPLIFICATZIONE

CABU III - DIRETZIONE E RESPONSABILIDADE DE SOS UFÌTZIOS E DE SOS SERVÌTZIOS

ART. 84 – SU DIRETORE GENERALE

ART. 85 - SU SEGRETÀRIU COMUNALE

ART. 86 - SOS DIRIGENTES E SOS COLLABORADORES ESTERNOS

ART. 87 - DIRIGENTES: FUNTZIONES E RESPONSABILIDADE

ART. 88 - SEGRETÀRIU COMUNALE E RESPONSÀBILES DE SOS SERVÌTZIOS – INCARRIGADOS FUNTZIONES E RESPONSABILIDADE

TÌTULU V - SAS FORMAS ASSOTZIATIVAS E DE COOPERATZIONE

ART. 89 - CUNVENTZIONES ASSOTZIATIVAS SUBRACOMUNALES

ART. 90 - CONSÒRTZIOS ORDINÀRIOS

TÌTULU VI - L'AUTONÒMIA FINANTZIÀRIA E IMPOSITIVA: PROGRAMMATZIONE E ORDINAMENTU CONTÀBILE

ART. 91 - AUTONÒMIA IMPOSITIVA E TARIFÀRIA

 ART. 92 - AUTONÒMIA FINANTZIÀRIA

ART. 93 - SA PROGRAMMATZIONE OPERATIVA E FINANTZIÀRIA ART. 94 - SA CONTABILIDADE

ART. 95 - SA REVISIONE ECONÒMICU - FINANTZIÀRIA

TÌTULU VII - NORMAS FINALES

ART. 96 - REVISIONE DE S’ISTATUTU

 ART. 97 - INTRADA IN VIGORE

Tìtulu I

## Printzìpios generales e autonòmia

**Cabu I**

## Sa comunidade, s'autonòmia, s’istatutu, sos regulamentos

**Art. 1 *Sa comunidade***

1. S'ordinamentu e s’istatutu assicurant sa partetzipatzione efetiva, libera e democràtica, de sos tzitadinos a s'atividade de sa Comuna.
2. Pro sos interesses de sa Comunidade sos òrganos assicurant sa promotzione de sos valores culturales, sotziales e econòmicos chi rapresentant su patrimòniu suo de istòria e de traditziones, faghende pro chi isse cunservet in su protzessu de isvilupu e de rinnovamentu, sos livellos prus artos, espressende s’identitade originària e sos caràteres pretzisos de sa sotziedade tzivile chi la cumponet.

## Art. 2

### S'autonòmia

1. Sa Comuna at autonòmia istatutària, normativa, organizativa, impositiva e finantziària a sa cale cunformat s’istatutu e sos regulamentos chi costituint s’ordinamentu generale de sa Comunidade.
2. S’ esertzìtziu de s’autonòmia normativa chi pertocat sas funtziones impositivas e finantziàrias est in cunformidade a sas leges de coordinamentu de sa finàntzia pùblica
3. S'autonòmia cunferit a sos òrganos eletivos e a sa dirigèntzia, o semper e cando, a sos funtzionàrios titolares de responsabilidade in s’organizatzione de s’ente, e in su respetu de sa distintzione tra cumpetèntzias e responsabilidades diferentes, su podere de esertzitare sas funtziones atribuidas dae sa lege cunforma a s’istatutu e a sos regulamemntos, osserbende sos printzìpios de ecuidade, impartzialidade e amministratzione bona.

Art. 3 *S’Istatutu*

S’Istatutu est s'atu fundamentale chi garantit e règulat s'autonòmia organizativa de sa Comuna e s'esertzìtziu, pro sa comunidade pròpia, de sas funtziones chi a s’istatutu cumpetint in s’àmbitu de sos printzìpios istabilidos dae sa lege.

S’Istatutu, liberamente fatu dae su Consìgiu comunale, costituit sa fonte normativa chi, atuende sos printzìpios costitutzionales e legislativos de s’autonòmia locale, detèrminat s’ordinamentu generale de sa Comuna e nde règulat sos protzedimentos e sos atos segundu su printzìpiu de legalidade. Sas funtziones distintas de sos òrganos eletivos e de sos responsàbiles de s’organizatzione operativa de sa Comuna sunt esertzitadas in cunformidade a sos printzìpios sas finalidades e sas normas istabilidas dae s’istatutu e dae sos regulamentos, in s’àmbitu de sa lege.

## Art. 4 Sos

### Regulamentos comunales

Sos regulamentos costituint atos fundamentales de sa Comuna, fatos e aprovados dae su Consìgiu, a su cale cumpetet de los mudare e de nche los iscantzellare.

Est dada a sa cumpetèntzia de sa Giunta s'adotzione de su regulamentu subra s’ordinamentu de sos ufìtzios e de sos servìtzios, in su respetu de sos critèrios generales istabilidos dae su Consìgiu.

1. Sa podestade regulamentare est esertzitada segundu sos printzìpios e sas dipositziones istabilidas dae s’istatutu.
2. Sos regulamentos de cumpetèntzia de su Consìgiu, francu cussos chi pertocant s’autonòmia organizativa de su Consìgiu matessi, sunt sugetos a su cuntrollu preventivu de legitimidade e divenint esecutivos colados sos tèrmines prevìdidos dae sos artìculos 30 e 31 L.R. n. 38/94 e modificatziones e integratziones sighidas, cunforma a sas dispositziones de s’art. 1 comma 2 de su D.lgs 18 austu 2000 n. 267 e semper francu sa rètzida, cun lege regionale, de sos tèrmines cunforma a s’art. 134 de su tzitadu Decretu Legislativu.
3. Su regulamentu cunforma a su de duos commas no est sugetu a controllu preventivu de legitimidade e divenit esecutivu a pustis de sas deghe dies dae sa publicatzione in s’albu prtòriu cunforma a s’art. 134 comma 3 de su D.lgs. n. 267/2000.

**Cabu II Sa Comuna**

**Art. 5**

***Ruolu e funtziones generales***

*f*

1. Sa Comuna est ente cun cumpetèntzia generale, chi tendet a rapresentare ogni interesse de sa comunidade chi istat in su sartu suo, francu cussos chi sa Costitutzione e sas leges generales atribuint a s'Istadu, a sa Regione o a sa Provìntzias
2. Sa Comuna est titolare, segundu su printzìpiu de sussidariedade, de funtziones pròpias e de cussas a isse cunferidas cun leges istatales e regionales. Custas funtziones podent èssere esertzitadas in manera pretzisa dae s’initziativa autònoma de sos tzitadinos e de sas formatziones sotziales issoro
3. Sa Comuna esèrtzitat sas fainas suas pro chi sos tzitadinos e sa Comunidade nche lompat a sas finalidades chi sighint:
	1. promotzione e cunfirma de sos diritos garantidos a ogni persona dae sa Costitutzione, pro nche tutelare sa dignidade, sa libertade e sa securesa e pro sustènnere s’elevatzione de sas cunditziones personales e sotziales;
	2. assuntzione de initziativas pro megiorare sa calidade de bida in sa Comunidade, tutelende mescamente sos minores, sos betzos, sos disàbbiles e cussos chi s’agatant in cunditziones de disàgiu, pro assicurare protetzione, sustegnu e cunditziones de autosufitzièntzia;

e) sustegnu, in s’àmbitu de sas possibilidades pròpias e funtziones, a sas initziativas pro assicurare su diritu a su traballu, a sa domo, a s’istrutzione

1. tutela de su patrimòniu istòricu, artìsticu, culturale e ambientale de sa Comunidade valorizende e rendende sos benes fruìbiles ;
2. tutela de sa famìlia e promotzione de ogni atzione chi potzat serbire e de interventu pro assicurare paris oportunidades de bida e de traballu a òmines e fèminas.

Sas initziativas e sos interventos subra muntovados e ogni àteru promòvidu dae sa Comuna si proponent de assicurare paris dignidade a sos tzitadinos in s’esertzìtziu de sos diritos fundamentales, ispirende s’atzione sua a printzìpios de ecuidade e solidariedade.

1. Promòvere e partetzipare a sos acordos cun sos entes locales cumpresos in àmbitos territoriales carateritzados dae sas traditziones istòricas e culturales comunes e dae punnas territoriales, econòmicas e sotziales omogèneas chi, integrende s’atzione issoro cun su cunfrontu e coordinamentu de sos programmas, aunende su protzessucumplessivu de isvilupu

5. Sa Comuna esèrtzitat sas funtziones delegadas dae sa Regione de interesse de sa Comunidade pròpia, segundu sas modalidades prevìdidas dae s’ordinamentu suo, in su rispetu de sas normas istabilidas, pro custos interventos dae sa legislatzione regionale.

**Art. 6 *Gestione assotziada de funtziones e servìtzios***

1. Sa Comuna promovet cun sas Comunas de s’àera territoriale a làcanas formas de cullaboratzione e cooperatzione pro fàghere a manera coordinada funtziones e servìtzios pùblicos chi sunt fàtziles de ammaniare a livellu pluricomunale regulende sos ligàmenes chi sighint cun cunventziones.
2. Sa gestione assotziada de sos servìtzios cunventzionados devet cunsighire su potentziamentu de sa erogatzzione de utilidade sotziale fruìbiles dae sos tzitadinos e a fàghere su cuncursu finantziàriu econòmicu e uguale a sos matessis, a manera chi sa cunditzione indispensàbile pro lu fàghere siat sa ridutzione de sas ispesas pro sos servìtzios matessis da partzire chi sos entes chi istìpulant.
3. A sa gestione assotziada de funtziones e servìtzios podet partetzipare sa Provìntzia, pro cantu est de cumpetèntzia e interesse suo, sutaiscriende sa cunventzione.
4. Sas cunventziones podent prevìdere finas sa costitutzione de sos ufìtzios comunes chi òperant cun personale distacadu dae sos entes partetzipantes chi esèrtzitat sas funtziones e sos servìtzios pro sos matessis. Podet èssere in prus prevìdida, pro cantu netzessària, sa dèlega de funtziones dae sos entes partetzipantes a unu de issos, chi òperat pro issos.
5. Sa Comuna riconnoschet su diritu a s'abba comente diritu umanu fundamentale, universale , indivisìbile, inalienàbile e comente bene pùblicu. Sa gestione de su servìtziu ìdricu est unu servìtziu pùblicu locale, privu de rilevàntzia econòmica, chi devet garantire a totu sos tzitadinos, segundu critèris de solidariedade s’atzessu a s’abba in misura uguale

Art. 7 *Atuatzione* ***de su printzìpiu de sussidariedade***

1. Sa Comuna assumet tra sos printzìpios chi regulant s’esertzìtziu de s’autonòmia normativa e organizativa cussu de sussidiariedade, non solu cunforma a su comma 2 de s’art. 5, ma fintzas cun sos regulamentos e s’atividade de s’organizatzione in modu dae cunsentire sa fruitzione fàtzile e econòmica dae parte de sa populatzione de sas prestatziones cun sos dispostos matessis.

3. S'adeguamentu de s'organizatzione a sas finalidades muntovadas benit fatu segundu sos programmas chi tenent contu de sos bisòngios e de sos disàgios de sa populatzione cun particulare atentzione a cussa chi pro edade, cunditziones fìsicas o econòmicas at dificultade prus manna de atzessu a sas sedes comunales e a sos tzentros dotados de servìtzios pùblicos e privados.

1. Sa Giunta comunale vàlutat cun sa Commissione consiliare cumpetente, cun sas assotziatziones de partetzipatzione e cun sa rapresentàntzia de sa populatzione interessada, sos programmas e sas modalidades de interventu cunforma a sos commas giai muntovados, istabilende sa gradualidade cunforma a sas resursas de s’ente.
2. Su Presidente de su Consìgiu comunale, non prus tardu de sos tèrmines e cun sas modalidades istabilidas dae su regulametu, costituit una commissione ispetziale chi cumprendet finas rapresentantes de sas assotziationes de partetzipatzione cun su còmpitu de fàghere sa “Carta de sos diritos de sos tzitadinos” cunforma a s’art 1 de sa lege 30 trìulas 1998 n. 281. Sos diritos iscritos in sa Carta , a pustis

s'aprovatzione de sa matessi dae su Consìgiu comunale, ant a èssere de riferimentu pro s’atividade de sa Comuna.

1. Su Sìndigu cun s’atu cun su cale presentat a su Consìgiu comunale sas lìneas programmàticas de sas atividades de àghere in su cursu de su mandadu, individuadas cun sa partetipatzione de su Consìgiu e cun su cuncursu de sas assotziatziones de partetzipatzione chi podent èssere in manera adeguadas esertzitadas dae s’initziativa autònoma de sos tzitadinos de sas famìlias e de sas formatziones sotziales segundu a su printzìpiu de sussidariedade e in conformidade a cantu prevìdidu dae s’art 2 comma cuintu, de s’ordinamentu.
2. Pigadu atu de sos orientamentos detzisos dae su Consìgiu, sa Giunta definit cun sa Cunferèntzia de sos dirigentes o de sos responsàbiles de s’organizatzione e cun sa partetzipatzione de sos assòtzios interessados sas modalidades de atuatzione de cantu prevìdidu in su comma giai muntovadu e aprovat su protocollu de intesa chi ìndicat sos presupostos giurìdicos e sas modalidades organizativas e econòmicas de sas atividades atribuidas a s’esertzìtziu de sos tzitadinos, de sas famìlias e de sas formatziones sotziales.

**Art. 8 *Sa semplificatzione amministrativa***

1. Sa Comuna disponet sa semplificatzione protzedimentale e documentale prus manna de s’atividade de sos òrganos eletivos e de s’organizatzione de gestione cunsentida, in s’àmbitu de s’autonòmia pròpia, dae sa legislatzione vigente. S'obietivu de custa atzione est s’eliminatzione de sas protzeduras chi oe pesant, pro impegnu e gastu, subra sa populatzione, sena chi apet utilidade e benefìtzios a sos sacrifìtzios chi devet sustènnere.
2. In abòjos apòsitos de su Comitadu de Diretzione ammaniados e coordinados dae su Diretore generale o dae su segretàriu comunale in sas Comunas in ue su Diretore non b’est, sosDirigentes e sos Responsàbiles de s’organizatzione esàminant sos critèrios generales chi sunt istados finas a como osservados pro sas protzeduras amministrativas e definint su programma de sos interventos de fàghere pro consighire su risurtadu muntovadu in su comma pretzedente.
3. Ogni Dirigente o responsàbile de s’organizatzione, pro cantu de cumpetèntzia de su setore suo, faghet sa revisione de sos protzedimentos amministrativos e nde vàlutat s’utilidade efetiva de oe pro sos tzitadinos e sa Comunidade in tèrmines de costos e benefìtzios. individuat sos òbligos determinados dae sas leges istatales e regionales e definit sas protzeduras chi bi cherent pro las osservare. Adeguat a sa semplificatzione protzedimentale su funtzionamentu de su sistema informàticu de su cale su setore est dotadu, de acordu cun su responsàbile de su servìtziu Informat su Sìndigu de sos eventos programmados e, a pustis sa leada de atu de s’òrganu prdispostu semper e cando coladas 20 dies dae su comintzu de sa comunicatzione, impreat sas determinatziones de cumpetèntzia sua
4. Su Dirigente o responsàile de s’organizatzione, pro sos interventos pro sos cales est netzessàriu protzèdere a sa modìfica de regulamentos comunales, proponet a su Sìndigu e a su Presidente sas deliberatziones de presentare a su Consìgiu. Subra sas modìficas regulamentares chi cumportant ridutziones de intradas o aumentos de gastu espressat su parre su responsàbile de su servìtziu finantziàriu.
5. Sa Comune assumet sas initziativas e faghet sos interventos prevìdidos dae sas leges annuales de semplificatzione cunforma a s’art. 20, primu comma, de sa lege 15 martzu 1997, n. 59.
6. Sos resurtados consighidos sunt semper averiguados dae su Consìgiu e fatos connòschere a sos tzitadinos.
7. Su regulamentu definit sas categorias de sas pessones inàbiles, pòeras e in cunditiones de indigèntia chi sunt esentadas dae su gastu atu dae sa Comuna e dae sos pagamentos de sos diritos comunales.

**Art. 9**

***Caraterìsticas costitutivas***

1. Sas làcanas chi inditant sa superfìtzie de su territòriu atribuidu a sa Comuna definint sa tircoscritzione subra sa cale su matessi esèrtzitat sas funtziones e sos poderios suos.
2. Su territòriu de sa Comuna de Su Burgu cumprendet sa parte de su terrinu natzionale delimitadu cun su pianu topogràficu, cunforma a sa part. 9 de sa Lege 24 nadale 1954 n. 1228, aprovau dae s’Istitutu Tzentrale de Istatìstica
3. Sa Comunea podet estèndere sos interventos a sos tzitadinos chi s’agatant a foras de sa tzircoscritzione sua o in s’èsteru, pro mèdiu de interesses issoro in su territòriu e s’erogatzione de formas de assistèntzia in sos logos in ue istant a in tardos
4. Sa sede de sa Comuna est posta i Su Burgu, Provìntzia de Tàtari, carrera Marconi .1 07010 e podet èssere modificada cun atu de su Consìgiu comunale, a pustis de àere consultadu sa popolatzione.

**Art. 10 *Albou Pretòriu***

1. Su Consìgiu Comunale individuat in su palatu tzìvicu apòsitu s’ispàtziu de destinare a s’Alu Pretòriu pro sa pulicatzione de sos atos e de sos avisos prevìdidos dae sa Lege, dae s’Istatutu e dae sos Regulamentos.
2. Sa publicatzione devet garantire s’atzessibilidade e sa fatzilidade de letura.
3. Su Segretàriu s’òcupat de s’afissione de sos atos cunforma a su comma 1 pro more de unu messo comunale e, cun atestatzione de custu, nde decrarat sa publicatzione fata.
4. In òrdine a sos tèrmines de publicatzione de sos deliberados si rinviat a sa legislatzione regionale, cunforma a su comma 2 de s’art 1 D. lgs n 267/2000.

**Cabu III**

**Sos servìtzios pùblicos comunales**

**Art. 11**

***Sos servìtzios pùblicos e s’organizatzione de sa Comuna***

1. Sa Comuna providit a sa gestione de sos servìtzios pùblicos chi pertocant sas funtziones e sas fainas de pertinèntzia. Issos ant pro ogetu sa produtzione de benes e atividades chi ant sa punna de realizare atziones sotziales e de promòvere s’isvilupu econòmicu e tzivile de sa comunidade locale.
2. Sos servìtzios pùblicos comunales sunt erogados cun modalidade chi promoent su megioru de sa calidade e assicurant sa tutela de sos tzitadinos e de sos utentes e sa partetzipatzione issoro in sas formas, finas

Assotziativas, riconnotas dae sa lege, cunforma a sas protzeduras de valutatzione e definitzione de sos istandard cualitativos.

3. Sa Comuna podet gestire sos servìtzios pùblicos in sas formas chi sighint:

* 1. in economia, cando ant dimensiones modestas o caraterìsticas;
	2. in cuntzessione a tertzos, pro motivos tècnicos, econòmicos e de oportunidade sotziale;

e) a mèdiu de atzienda ispetziale, finas pro sa gestione de servìtzios medas de rilevàntzia econòmica e imprenditoriale;

1. a mèdiu de istitutzione, pro sos servìtzios sotziales sena rilevàntzia imprenditoriale;
2. a mèdiu de sotziedade pro atziones o a responsabilidade limitada, cun prevalente capitale pùblicu locale, costituidas o partetzipadas dae s’ente titolare de su pùblicu servìtziu, si diat èssere oportunu, in relatzione a sa natura e a s’àmbitu territoriale de su servìtziu sa partetzipatzione de prus sugetos pùblicos o privados.
3. A mèdiu de sotziedade pro atziones sena vìnculu de propriedade pùblica magioritària a norma de s’art 116 D. Lgs 18 austu 2000 n. 267.

4. Pro esplìtzitu rinviu de s'art.12 comma

3 D.Lgs.n.267/2000, a sos servìtzios pùblicos locales si àplicat su Cabu III de su Decretu Legislativu 30 trìulas 1999 n 286, chi pertocat sa calidade de sos servìtzios pùblicos locales e cartas de sos servìtzios.

**Art. 12**

***Atzienda ispetziale (***

1. S'atzienda ispetziale est ente istrumentale de sa Comuna, dotadu de personalidade giurìdica,

de autonòmia imprenditoriale e de unu istatutu pròpiu, aprovadu dae su Consìgiu comunale.

1. Sunt òrganos de s’atzienda su Consìgiu de amministratzione, su Presidente e su Diretore.
2. Su Presidente e su Consìgiu de amministratzione, sa cale cumpositzione numèrica est istabilida dae s’istatutu atziendale, sunt numenados e podent èssere revocados, cuna tu motivadu, dae su Sìndigu chi tenet contu de sos indiritzos espressados dae su Consìgiu e assicurat sa presèntzia de òmines e fèminas in su Consìgiu de amministratzione.
3. S'ordinamentu e su funtzionamentu de s’atzienda ispetziale est dissiplinadu, in s’àmbitu de sas dispositziones de sos artìculos 114 e 115 D. Legs n 267/2000 dae su istatuto suo e dae sos regulamentos.

**Art. 13**

***Istitutzione***

1. Pro s’esertzìtziu de sos servìtzios sotziales, culturales e educativos, sena rilevàntzia imprenditoriale, su Consìgiu comunale podet costituire “istitutzines”, organismos istrumentales de sa Comuna, dotados de sola autonòmia gestionale.
2. Sunt òrganos de sas istitutziones su Consìgiu de amministratzine, su Presidente e su Diretore. Su nùmeru de sos cumponentes de su Consìgiu de amministratzione est istabilidu dae su regulamentu.
3. Su Sìndigu nòminat e podet revocare su Presidente e su Consìgiu de amministratzione, a pustis de sos indiritzos espressados dae su Consìgiu comunale e assicurende sa presèntzia de òmines e fèminas tra sos numenados.
4. Su Diretore est s’òrganu a su cale cumpetet sa diretzione e sa gestione de s’istitutzione. Est numenadu a pustis de cuncursu pùblicu.
5. S'ordinamentu e su funtzionamentu de sas istitutziones est istabilidu dae custu istatutu e dae sos regulamentos comunales. Sas istitutziones persighint, in s’atividade issoro, critèrios de eficàtzia, efitzièntzia e economitzidade e ant s’òbligu de su parègiu de sa gestione finantziària, assicuradu cun s’ecuilìriu tra gasu e balàngiu, cumpresos sos trasferimentos.
6. Su Consìgiu comunale istabilit sos mèdios finantziàrios e sas istruturas assinnadas a sas istitutziones, nde detèrminat sas finalidades e sos indiritzos, aprovat sos atos fundamentales, esèrtzitat sa vigilàntzia e verìficat sos resurtados de sa gestione, providit a sa cobertura de su gastu sotziale si diat serbire.
7. Su Collègiu de sos Revisores de sos contos de s’ente locale esèrtzitat sas funtziones suas finas cun sas istitutziones.
8. Sa costitutzione de sas “istitutziones” est disposta cun delìbera de su Consìgiu comunale chi aprovat su regulamentu de gestione.
9. Pro totu su chi no est prevìdidu in custu artìculu si mandat de su totu a sas dispositziones de s’art.114 D. Lgs n. 267/2000.

**Art. 14**

*Sotziedades pro atziones o a responsabilidade limitada*

1. Su Consìgiu comunale podet promòvere sa costitutzione o sa partetzipatzione de sa Comuna a sotziedade pro atziones o a responsabilidade limitada pro sa gestione de sos servìtzios pùblicos comunales, si est ritènnidu oportunu, cunforma a sa natura e a s’àmitu territoriale de sos servìtzios de erogare, sa partetzipatzione de àteros sugetos pùblicos o privados.
2. Sa costitutzione de sa sotziedade pro atzione o a responsabilidade limitada podet èssere fata:
	1. Cun capitale pùbblicu locale mescamente;
	2. Cun partetzipatzione minoritària de su capitale pùblicu locale.

Su Consìgiu comunale aprovat unu pianu tècnicu, finantziàriu relativu a sa costitutzione de sa sotziedade e a sas previsiones chi pertocant sa gestione de su servìtziu pùblicu pro more de sa matessi e cunferit a su Sìndigu sos poderes pro sos atos chi ant a sighire.

1. In s’atu costitutivu de sas sotziedades a responsabilidade limitada cun partetzipatzione minoritària de sa Comuna a su capitale, devet èssere prescritu chi sa Comuna devet numenare a su nessi unu componente de su Consìgiu de amministratzione de su chi diat èssere su comitadu esecutivu e de su Collègiu de sos revisores de sos contos, pretzisende chi sa titulariedade de sas càrrigas est cunferida cunforma a sa lege e a custu istatutu e chi duncas, segundu cantu dispostu dae su Cabu II de su Tìtulu III de su D. Lgs. N 267/2000, custas nòminas non detèrminant cunditziones de inelegibilidade e de incumpatibilidade pro s’eletzione a sas càrrigas de Sìndigu, Consigeri e Assessore comunale.
2. In sos atos costitutivos e in sos istatutos de sas sotziedades pro atziones o a responsabilidade limitada, a partetzipatzione prevalente de sa Comuna, su Consìgiu comunale

aprovende·nde prima sos testos, devet prevìdere su diritu de sa Comuna a numenare unu o prus cumponentes de su Consìgiu de amministratzione e de su comitadu esecutivu, si b’at a èssere, e unu o prus Sìndigos, cunforma a s’art. 2458 de su

Còdighe tzivile, cun sa pretzisatzione chi sa titulariedade de custas càrrigas est cunferida in base a sa lege e a su presente istatutu e chi duncas, segundu cantu dispostu dae su Cabu II de su Tìtulu III de su D. Lgs. N 267/2000, custas nòminas non detèrminent cunditziones de ineligibilidade pro s’eletzione de sas càrrigas de Sìndigu, Consigeri e Assessore comunale..

1. Su Consìgiu comunale, in s’atu de deliberare sa trasformatzione de atziendas ispetziales comunales in sotziedade pro atziones o sotziedade a responsabilidade limitada in sas cales, a pustis de duos annos, sa Comuna at a àere una partetzipatzione magioritària o minoritària a su capitale sotziale, devet pònnere in s’atu costitutivu e in s’istatutu su diritu de sa Comuna matessi a numenare in sos òrganos de amministratzione e in su Collègiu de sos revisores sos rapresentantes issoro, cunforma a sos commas 3 e 4, giai muntovados, de sas dispositziones de su Cabu II de su Tìtulu III de su D. Lgs. N 267/2000.
2. Sa deliberatzione de trasformatzione movet totu sos adempimentos in matèria de ostitutzione de sas sotziedades prevìdidas dae sa normativa vigente, segundu s’aplicatzione de sas dispositziones de sos artìculos 2330 commas 3 e 4 e 2330 bis de su Còdighe Tzivile.
3. Pro su chi pertocat custa orma sotzietària e sas sotziedades pro atziones cun partetzipatzione minoritària cunforma a sa lìtera f) de su comma 3 de s’art. 11 de custu istatutu, si dimandat de controllare sos artìculos 115 e 116 de su D.Lgs 267/2000.